మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
క్రిస్‌గేల్ రాకతో కివీస్‌లో కంగారు..?
విధ్వంసక ఓపెనర్ క్రిస్‌గేల్ వెస్టిండీస్ వన్డే జట్టులోకి రావడంతో ప్రత్యర్థి న్యూజిలాండ్‌ జట్టులో అప్పుడే కంగారు
TNN | Updated:
Dec 18, 2017, 03:37PM IST
విధ్వంసక ఓపెనర్ క్రిస్&zwnj;గేల్ వెస్టిండీస్ వన్డే జట్టులోకి రావడంతో ప్రత్యర్థి న్యూజిలాండ్&zwnj; జట్టులో అప్పుడే కంగారు మొదలైందా..? అంటే అవుననే సమాధానాలు వినిపిస్తున్నాయి. ఇటీవల ముగిసిన రెండు టెస్టుల సిరీస్&zwnj;&zwnj;లో పర్యాటక వెస్టిండీస్&zwnj;ని 2-0తో చిత్తుగాఓడించి మంచి ఊపుమీదున్న న్యూజిలాండ్&zwnj;కి గట్టి పోటీనిచ్చేందుకు వన్డే జట్టులోకి క్రిస్&zwnj;గేల్&zwnj;ని సెలక్టర్లు ప్రత్యేకంగా ఎంపిక చేసినట్లు తెలుస్తోంది. గత వారం ముగిసిన బంగ్లాదేశ్ ప్రీమియర్ లీగ్&zwnj;లో కేవలం 69 బంతుల్లోనే 18 సిక్సర్ల సాయంతో ఏకంగా 146 పరుగులు బాదిన గేల్ ప్రస్తుతం మంచి ఫామ్&zwnj;లో ఉన్నాడు. దీంతో బుధవారం నుంచి ప్రారంభంకానున్న వన్డే సిరీస్&zwnj;లో న్యూజిలాండ్ బౌలర్లకి కష్టాలు తప్పవనే మాటలు వినిపిస్తున్నాయి. ఈ వార్తలపై కివీస్ ఫాస్ట్&zwnj;బౌలర్ లూకీ ఫర్గూసన్ మీడియాతో సోమవారం మాట్లాడాడు.
&lsquo;క్రిస్&zwnj;గేల్ ఎంత విధ్వంసక హిట్టరో అందరికీ తెలుసు. అతనికి అవకాశం దొరికితే భారీ ఇన్నింగ్స్&zwnj;తో మ్యాచ్&zwnj; స్వరూపాన్నే మార్చేయగలడు. దీనికి తోడు గత కొంతకాలంగా అతను అత్యుత్తమ ఫామ్&zwnj;లో ఉన్నాడు. కానీ.. మా జట్టు పేస్ బౌలర్లు టిమ్ సౌథీ, ట్రెంట్ బౌల్ట్ బంతిని చక్కగా స్వింగ్&zwnj; చేయగలరు. వారు తప్పకుండా క్రీజులో గేల్ కుదురుకునేలోపే పెవిలియన్&zwnj;కి పంపేస్తారు&rsquo; అని ఫర్గూసన్ ధీమా వ్యక్తం చేశాడు. గాయం కారణంగా సీనియర్ బ్యాట్స్&zwnj;మెన్ మార్లోన్ శ్యామ్యూల్స్ వెస్టిండీస్&zwnj; జట్టుకి దూరమైన నేపథ్యంలో క్రిస్&zwnj;గేల్&zwnj;పై అదనపు భారం పడనుంది.